разкази с хумор за Усмивки
Един добър вълшебник се разхождал в парка. На една алея забелязал две статуи - на гол мъж и на гола жена. Тогава си помислил:
"Защо не направя една бяла магия? Ще вдъхна живот на тези създания. И когато се освободят от клопката на мрамора - те сигурно ще се влюбят един в друг!"
Речено-сторено, абра-кадабра - и - о, чудо! Статуите се превърнали в хора от плът и кръв. Те се огледали многозначително един друг с някакъв лесно доловим копнеж. Чародеят се усмихнал и им казал:
- А, сега - направете това, за което винаги сте си мечтали!
Двамата не чакали нова покана. Втурнали се устремно към близкия храсталак. Оттам в продължение на няколко минути се чувало някакво боричкане и палав кикот!
Когато отново излезли на алеята, пичът и мацката били задъхани, потни и разчорлени. Но в погледа им се четяло безкрайно блаженство.
Вълшебникът кимнал одобрително:
- Виждам, че преживяването много ви е харесало! В такъв случай, защо след малко не го направите отново?
Двамата се спогледали с лукави усмивки. А мъжът казал:
- Хайде пак, скъпа! Обаче, този път - ти ще държиш гълъба! А аз ще му акам на главата!